**NOLIKUMS**

**3x3 basketbols “ANNAS DAGDĀ”**

1. **MĒRĶI UN UZDEVUMI**
2. Sportiski un jautri aizvadīt brīvo laiku.
3. Uz godīgas cīņas un savstarpējas cieņas principiem noteikt uzvarētāju katrā no spēlēm un sacensībās kopumā.
4. Noteikt Krāslavas s u.c. novadu labākās ielu basketbola komandas un spēlētājus.
5. **DALĪBNIEKI**

Sacensībās piedalās vīriešu komandas. Komandā varbūt tieši trīs spēlētāji, vai 3+1 spēlētāju maiņas izmantošanai.

Par veselības stāvokli katrs atbild patstāvīgi, COVID-19 izplatības ierobežošanai pirms sacensībām obligāti jāaizpilda pielikums Nr.1.

1. **ORGANIZATORS UN VADĪBA**

3.1 Sacensības organizē Krāslavas novada pašvaldības Dagdas pilsētas un pagastu apvienība.

3.2 Sacensību norisi vada Dagdas pilsētas un pagastu apvienības sporta pasākumu organizators Vjačeslavs Čumiks tel.nr. 22023682,

e-pasts sports@dagda.lv

1. **VIETA UN LAIKS**

Sacensības notiek Dagdas pilsētas jauniešu centrā “Parka rozes”,

**30.jūlijā plkst. 19:00**

1. **SPĒLES NOTEIKUMI UN TIESĀŠANA**
2. Spēles notiek pēc klasiskajā basketbolā pieņemtajiem principiem. Lielākā atšķirība – punktu skaitīšana pa viens un divi, aizvietojot tradicionālo divi un trīs principu. Netiek piemērots arī trīs sekunžu uzbrukumu zonas princips.
3. Spēles laukumā tiek izveidota tālmetienu un soda metienu līnija. Ja attiecīgo laukumu ierobežo reklāmas sētiņas, tad bumbas pieskāriens sētai tiek fiksēts kā auts. Tas pats attiecināms uz bumbas vai spēlētāja pieskārienu groza konstrukcijai. Pirms spēles tās dalībniekiem ieteicams vienoties par auta fiksēšanas nosacījumiem gala līnijā aiz groza.
4. Ja noteikumu pārkāpumu aizsargs veicis metiena izpildīšanas brīdī, tad uzbrucējs saņem iespēju uz attiecīgi vienu vai diviem soda metieniem. Pēc attiecīgā soda metienu skaita izpildīšanas notiek cīņa par atlēkušo bumbu.
5. Ja pēc noteikumu pārkāpuma metienā uzbrucējs guvis grozu, tad viņš ir tiesīgs pieprasīt arī papildus soda metienu. Šā noteikuma atcelšana pieļaujama tikai situācijā, kad pirms spēles abas komandas par to īpaši vienojas.
6. Ja viena uzbrukuma laikā aizsardzībā esošā komanda divreiz pārkāpj noteikumus ne metiena izpildīšanas situācijā, tad uzbrucēju komanda saņem iespēju uz vienu soda metienu.
7. Pēc punktu guvuma no spēles vai arī pēc sekmīga soda metiena bumbas pārvaldīšanas tiesības saņem iepriekš aizsardzībā esošā komanda. Bumbas ievadīšanai spēlei nepieciešams, lai uzbrukuma tiesības saņēmušās vienības basketbolisti atrastos ārpus tālmetienu līnijas, bet aizsargi – iekšpus tās. Pirms uzbrukuma uzsākšanas uzbrucējs piespēlē bumbu aizsargam, veicot tā saucamo “Check-ball”. Tikai pēc tam uzbrucējs ir tiesīgs uzsākt spēli- šis punkts var tikt izmainīts un “Check-ball” var tikt neizmantots, par to vienojoties iepriekš.
8. Spēles laikā katru komandu laukumā pārstāv trīs basketbolisti, atsevišķos gadījumos pieļaujama arī divu spēlētāju dalība mačā. Mazākumā palikušā komanda, neraugoties uz iemesliem, nav tiesīga pieprasīt sāncenšu trešā spēlētāja nepiedalīšanos cīņā. Sāncenšu basketbolista savainojuma situācijā cīņas turpinājums divi pret divi tiek uzskatīts par labas gribas apliecinājumu.

**Punktu skaitīšana**

Spēles notiek nevis uz laiku, bet gan līdz brīdim, kad viena no komandām gūst 11 punktus (tālmetiens - 2 punkti, pārējie metieni - 1 punkts). Lai mačs tiktu pabeigts, vienas komandas pārsvaram jābūt vismaz divi punkti. Līdz ar to spēle nebeidzās pie rezultāta 11:10, bet gan rezultātam sasniedzot 12:10, 13:11, 14:12 utt... Organizatori patur tiesības nelabvēlīgu laika apstākļu vai citu iemeslu dēļ samazināt spēles ilgumu, nosakot uzvarētāju, piemēram, pēc deviņu punktu sasniegšanas.

**Vietu noteikšana apakšgrupās**

1. Apakšgrupu turnīros komanda par uzvaru saņem divus punktus, par zaudējumu - vienu punktu, par neierašanos uz spēli - nulle punktu.
2. Ja apakšgrupu turnīra noslēgumā divām vai vairākām komandām ir vienāds punktu skaits, tad vispirms tiek ņemti vērā savstarpējo maču iznākumi. Ja uzvaru un zaudējumu skaits ir vienāds, tad tiek ņemta vērā gūto un zaudēto punktu starpība šo komandu savstarpējās spēlēs. Ja arī tad rādītāji ir vienādi, tad kopējais apakšgrupā gūto un zaudēto punktu starpība.
3. Izņēmums! Vienāda punktu skaita gadījumā komanda, kura nav ieradusies kaut uz vienu spēli, automātiski ieņem zemāko iespējamo vietu.
4. **FINANSIĀLIE NOSACĪJUMI**

Sacensību organizēšanā un apbalvošanā tiek piesaistīts Krāslavas novada pašvaldības līdzfinansējums.

1. **PIETEIKUMI**

Komandu pieteikšanās līdz 30.07.2021 PLKST. 13:00 pa tālruni 22023682, vai aizpildot nolikumam pievienoto komandas pieteikumu un sūtīt to uz e-pastu sports@dagda.lv

Dalībnieki, piesakoties sacensībām, apliecina, ka neiebilst savu personas datu (vārds, uzvārds) izmantošanai rezultātu apkopošanā un publicēšanā mājaslapā [www.dagda.lv](http://www.dagda.lv)

1. **MEDCĪNISKAIS NODROŠINĀJUMS**

**Par savu veselības stāvokli katrs sacensību dalībnieks atbildīgs personīgi!**

Sacensību organizatori, nepieciešamības gadījumā, nodrošina ātrās medicīniskās palīdzības izsaukšanu uz sacensību norises vietu.

1. **AIZLIEGUMI**

Sacensību norises vietā kategoriski aizliegts lietot apreibinošas vielas, piemēram, alkoholu, narkotikas u.c. apreibinošas vielas. Ja tas netiek ievērots punkts, tad komanda tiek izslēgta no sacensībām.

1. **PERSONAS DATU AIZSARDZĪBA**
* Krāslavas novada pašvaldība, kā sacensību organizators ciena sacensību dalībnieku privātumu.
* Piesakoties sacensībām, dalībnieks piekrīt savas personas datu apstrādei sacensību organizēšanas vajadzībām. Sacensību rezultātu objektīvai nodrošināšanai ir nepieciešams norādīt dalībnieku vārdu, uzvārdu dzimumu. Citi dati iesniedzami brīvas izvēles kārtībā.
* Publiski redzamajās izspēles tabulās, rezultātos ir redzams dalībnieku vārds, uzvārds. Ja dalībnieks nevēlas tikt uzrādīts publiski redzamajos sarakstos, viņam par to ir jāinformē sacensību organizatori. Šajā gadījumā publiski redzamajos sarakstos, dalībnieks tiks atzīmēts, kā "Anonīms". Anonīms dalībnieks nevar pretendēt un atsakās no jebkādām balvām, kas tiek pasniegtas sacensību dienā.
* Jebkurā brīdī sacensību  dalībniekam ir iespēja pieprasīt dzēst vai veikt labojumus savos persona datos.
* Sacensību dalībnieki, piesakoties sacensībām piekrīt sacensību laikā uzņemto foto un videomateriālu izmantošanai sacensību organizatoru vajadzībām publicēšanai Latvijas mediju portālos un sociālos tīklos.

**11.** **KĀRTĪBA EPIDEMIOLOĢISKĀS DROŠĪBAS PASĀKUMU ĪSTENOŠANAI ,,COVID - 19’’ INFEKCIJAS IZPLATĪBAS IEROBEŽOŠANAI**

**11.1.** Personas, kuras pārkāpj izolācijas, karantīnas un pulcēšanās ierobežojumus, var tikt sauktas pie administratīvās atbildības.

**11.2.** Sacensību organizators ir atbildīgs par dezinfekcijas līdzekļu izvietošanu sacensību teritorijā.

**11.3.** Dalībnieki, organizatori kas piedalās sacensībās: ir informēti un apņemas ievērot MK noteikumos nr. 360, Covid-19 infekcijas izplatības pārvaldības likumā un Covid-19 infekcijas izplatības seku pārvarēšanas likumā ietvertos noteikumus par valsts ieviestajiem ierobežojumiem un papildu noteikumiem sporta pasākumu norisē.

**11.4. Ne vēlāk kā (30 min) pirms spēļu sākšanas visi dalībnieki obligāti aizpilda apliecinājumu, kurš pievienots pielikumā Nr.1.**

**12. INFORMĀCIJA** Oficiālā informācija atrodama [www.dagda.lv.**\**](http://www.dagda.lv.\)

Pielikums Nr.1

 **Kārtībai epidemioloģiskās drošības pasākumu īstenošanai Covid-19 infekcijas izplatības ierobežošanai ,,3X3 BASKETBOLS ANNAS DAGDĀ’’ sacensību organizatoriem**

 **Apliecinājums**

**Par prasību ievērošanu saistībā ar Covid-19 izplatīšanās ierobežošanu**

 Es, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (vārds, uzvārds)

apliecinu, ka esmu iepazinies ar pielikuma Nr.1 sekojošiem punktiem:

1. Komandas dalībniekiem nav konstatēta saslimšana ar Covid-19 un Slimību profilakses un kontroles centrs nevienu komandas dalībnieku nav noteicis kā Covid-19 infekcijas slimības kontaktpersonu.
2. Neviens komandas dalībnieks pēdējo 10 (desmit) kalendāro dienu laikā nav atgriezies/iebraucis Latvijā no valsts, uz kuru attiecināmi īpašie piesardzības un ierobežojošie pasākumi sakarā ar augstu saslimstību ar Covid-19 attiecīgajā valstī un nav bijis kontaktā ar Covid-19 saslimušajiem vai kontaktpersonām.
3. Nevienam komandas dalībniekam nav noteikta pašizolācija, mājas karantīna vai stingra karantīna.
4. Komandas dalībniekiem nav akūti elpceļu infekcijas simptomi (iesnas, klepus, rīkles iekaisums, paaugstināta ķermeņa temperatūra, elpošanas traucējumi).
5. Apņemos nekavējoties informēt sacensību organizatorus par ikviena Komandas dalībnieka veselības stāvokļa būtiskām (akūtām) izmaiņām.

Esmu informēts (-a), ka par nepatiesu ziņu sniegšanu mani var saukt pie administratīvās atbildības vai kriminālatbildības.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(**vārds, uzvārds, paraksts)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tel.nr., e-pasts)

\* Apliecinājumā iekļauto personas datu apstrādes nolūks ir ierobežot saslimšanu ar Covid-19 un nodrošināt aizsardzību no saslimšanas ar Covid-19 Krāslavas novada pašvaldības organizētā ,,3X3 BASKRTBOLS ANNAS DAGDĀ’ sacensību laikā.

**KOMANDAS PIETEIKUMS**

**3X3 BASKETBOLS ANNAS DAGDĀ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Komandas nosaukums

|  |  |  |  |
| --- | --- | --- | --- |
| Nr. p.k. | Vārds, uzvārds | Dzimšanas gads | Paraksts par veselības stāvokli, par kārtības noteikumu ievērošanu par personas datu izmantošanu dagda.lv |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

Komandas pārstāvis: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_